| Верници во Боцвана |
| --- |
|  |  |  |
| Протестанти |    | 66 % |
| Нерелигиозни |    | 20 % |
| Католици |    | 7 % |
| Стари верувања |    | 6 % |
| Останати |    | 1 % |

**Религијата во Боцвана** има значајна улога во секојдневниот живот на луѓето во земјата. Земјата обезбедува слобода на верска исповед. Христијанството е најзастапена религија во Боцвана, со над 70% од населението.

Христијанство
-------------

Христијанство пристигнало во Боцвана во средината на 1870-тите, во времето на колонијалното владеење. Процесот на ширење на христијанството се ширел релативно брзо за разлика од соседните африкански земји, бидејќи регионалните наследни племенски поглавари, познати како Дикгоси, го примиле христијанството а тоа предизвикало прифаќање на религијата од цела племинска група. Овие поглавари го прифатиле христијанството бидејќи сметале дека христијанските мисионери ќе им помогнат во снабдувањето на оружје со кое тие ќе се спротивстават на бунтовниците од југ.

По доаѓањето на христијанството во земјата, мисионерите основале христијански училишта и се обиделе да стават крај на старите обичаи, како што се традицијата *Богвера* (церемонија за машкоста) и *Богжале* (церемонија за женственоста), церемонии кои традиционално се поврзани со социјалното прифаќање на подготвеноста на некој од половите да стапи во брак. Сепак, овие традиции продолжиле кај некои семејства и покрај мисионерските практики. Често, христијанските мисионери биле вклучувани политички како преведувачи меѓу племенските поглавари и колонијалните администратори.

По прогласување на независност во 1966 година, високи претставници на христијанската мисија и свештеници биле вклучени во политичкиот живот на земјата. Но во 1970-тите години некои нови водачи започнале иницијатива за враќање на старите традиции, во кое делумно и успеале. Новите водачи исто така спроведувале и политика на верска толеранција и слобода. Но наставните програми во голема мера останале со христијанска терминологија и идеологија..

Се проценува дека 70% од граѓаните на Боцвана во 2001 година се изјасниле како христијани. Во 2006 година властите објавиле извештај според кој 63% биле христијани од разни деноминации, 2% биле приврзаници на традиционалните домородни религии и сите други религиозни групи (будизмот, хиндуизмот, исламот, јудаизмот) процентоално биле застапени со помалку од 1% од населението на земјата. Муслиманите според истиот извештај се застапени со 0,4% и хиндусите со 0,3%.

Наводи
------

1. ↑  Pew Research Center's Religion & Public Life Project: Botswana Архивирано на 16 декември 2013 г.. Pew Research Center. 2010.
2. 1 2 3  International Religious Freedom Report 2007: Botswana. United States Bureau of Democracy, Human Rights and Labor (September 14, 2007). *Статијава содржи текст од овој извор, кој е во јавна сопственост.*
3. 1 2 3 4 5  Sharlene Swartz; Monica Taylor (2013). *Moral Education in Sub-Saharan Africa: Culture, Economics, Conflict and AIDS*. Routledge. стр. 67–69. ISBN 978-1-317-98249-4.
4. 1 2  Elias Kifon Bongmba (2015). *Routledge Companion to Christianity in Africa*. Routledge. стр. 389–390. ISBN 978-1-134-50577-7.
5. ↑  U.S. Department of State (2016). „International Religious Freedom Report for 2015, Country Report: Botswana". Посетено на 2016-10-18.
6. ↑  Pew Research Center (2012). *Religious Composition by Country: Global Religious Landscape* (PDF). PRG, Washington DC. Архивирано од изворникот (PDF) на 2016-03-10. Посетено на 2017-06-28.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Религија во Африка |
| --- |
|  |
| Суверени држави | 

Алжир **·** Ангола **·** Бенин **·** Боцвана **·** Брег на Слоновата Коска **·** Буркина Фасо **·** Бурунди **·** Габон **·** Гамбија **·** Гана **·** Гвинеја **·** Гвинеја-Бисао **·** Египет1 **·** Екваторска Гвинеја **·** Еритреја **·** Есватини **·** Етиопија **·** Замбија **·** Зелен ’Рт **·** Зимбабве **·** ЈАР **·** Јужен Судан **·** Камерун **·** Кенија **·** Комори **·** Демократска Република Конго **·** Република Конго **·** Лесото **·** Либерија **·** Либија **·** Мавританија **·** Маврициус **·** Мадагаскар **·** Малави **·** Мали **·** Мароко **·** Мозамбик **·** Намибија **·** Нигер **·** Нигерија **·** Руанда **·** Сао Томе и Принсипе **·** Сејшели **·** Сенегал **·** Сиера Леоне **·** Сомалија **·** Судан **·** Танзанија **·** Того **·** Тунис **·** Уганда **·** ЦАР **·** Чад **·** Џибути
 |
|  |
| Непризнаени држави | 

Западна Сахара **·** Сомалиленд
 |
|  |
| Зависни земјии други територии | 

Западна Сахара **·** Пунтленд  **·** Јемен (Сокотра)  **·** Португалија (Мадеира)  **·** Обединето Кралство (Света Елена, Вознесение и Тристан да Куња)  **·** Франција (Мајот **·**  Расеани Острови **·** Реинион)  **·** Шпанија (Канарски Острови **·**  Сеута **·**  Суверени територии  **·**  Мелиља)
 |
|  |
| 1 прекуконтинентска држава |

 |